3. ประเภทธุรกิจ

3.1 ลักษณะการประกอบธุรกิจ

บริษัทฯ
ประกอบธุรกิจบริการการทดสอบและตรวจสอบด้านความปลอดภัยทางวิศวกรรมด้วยเทคนิคไม่ทำลาย
(Non-destructive Testing-NDT and Inspection)
ซึ่งเป็นกระบวนทางเทคนิคการทดสอบที่ไม่ทำให้ชิ้นงานทดสอบมีการเปลี่ยนแปลงใดๆ ไปจากเดิม
ทั้งก่อนหรือขณะหรือภายหลังทำการทดสอบโดยมีจุดประสงค์เพื่อหารายละเอียดภายในโครงสร้างของชิ้นงานที่ไม่สามารถสัมผัสหรือมองเห็นได้ด้วยตาเปล่า
หรืออุปกรณ์อื่นใดได้โดยง่าย
เพื่อนำไปเป็นข้อมูลในการใช้ประเมินความสมบูรณ์และความปลอดภัยต่อการใช้งานในเชิงวิศวกรรมต่อไป
ในกระบวนการปฏิบัติการทดสอบมีการใช้อุปกรณ์และเครื่องมือซึ่งมีหลักการพื้นฐานทางวิทยาศาสตร์โดยเฉพาะทางด้านฟิสิกส์
(Physic) และเคมี มาประกอบการทดสอบร่วมกับบุคลากรที่มีคุณสมบัติและความชำนาญ
ตามข้อกำหนดในมาตรฐานวิชาชีพที่เป็นสากลและกฎหมาย
โดยกลุ่มผู้ใช้บริการส่วนใหญ่เป็นกลุ่มอุตสาหกรรมที่มีความเสี่ยงสูงต่อการเกิดความเสียหายในชีวิต
ทรัพย์สิน และสิ่งแวดล้อม เช่น กลุ่มพลังงาน ปิโตรเคมี สารเคมี โครงสร้างขนาดใหญ่
ระบบคมนาคม ตลอดถึงระบบสาธารณูปโภค เป็นต้น
โดยมีขอบเขตการให้บริการเป็นไปตามความต้องการของผู้ใช้บริการ
โดยอย่างน้อยที่สุดต้องเป็นไปตามข้อกำหนดในมาตรฐานสากลและกฎหมายของการใช้เทคโนโลยีในอุตสาหกรรมนั้นๆ
ซึ่งการให้บริการมีทั้งระบบ Real Time เพื่อตรวจสอบในระหว่างการสร้างและประกอบชิ้นงาน
การตรวจสอบความพร้อมก่อนการใช้งานและตรวจสอบตามวาระ
ตลอดจนการตรวจสอบหาข้อบกพร่องที่เกิดขึ้นเมื่อชิ้นงานถูกกระทบโดยปัจจัยแวดล้อม
และการตรวจสอบเพื่อวางแผนการดูแลและซ่อมบำรุง เป็นต้น
การที่เป็นธุรกิจที่เกี่ยวข้องกับความปลอดภัยในชีวิต ทรัพย์สิน และสิ่งแวดล้อม
ความแม่นยำและถูกต้องจึงเป็นความจำเป็นอย่างยิ่ง ดังนั้นมาตรฐานทางเทคนิคที่ใช้เป็นสากล
รวมถึงคุณสมบัติด้านบุคลากร ข้อกำหนดที่เป็นกฎหมาย
รวมถึงจรรยาบรรณทางวิชาชีพจึงได้ถูกนำมาใช้เป็นแนวทางและหลักปฏิบัติรวมถึงข้อบังคับในการประกอบวิชาชีพนี้อย่างเคร่งครัด

3.2 คุณสมบัติของผู้ประกอบการและบุคลากร

ด้วยเป็นธุรกิจที่เกี่ยวข้องกับความปลอดภัยในชีวิต ทรัพย์สิน และสิ่งแวดล้อม
ทำให้ต้องมีกฎหมายของบ้านเมือง และมาตรฐานเข้าไปเป็นส่วนร่วมกำกับดูแลอย่างเคร่งครัด เช่น
กฎหมายกรมธุรกิจพลังงานที่มีข้อกำหนดคุณสมบัติของ ผู้ประกอบการที่ต้องเป็นนิติบุคคล
มีทุนจดทะเบียนและคุณสมบัติของผู้บริหารและผู้ปฏิบัติการไว้อย่างชัดเจนตามขนาด
และขอบข่ายความรับผิดชอบ บริษัทฯ ได้จดทะเบียนเป็นผู้ประกอบการประเภทที่ 1
ซึ่งเป็นระดับสูงสุดมีคุณสมบัติครบถ้วนในการให้บริการการตรวจสอบและทดสอบภาชนะรับแรงดันสูงและอุปกรณ์ทุกชนิด
ด้วยวิชาชีพ NDT ซึ่งนักเทคนิคทั่วโลกยกให้เป็นวิชาชีพของผู้ชำนาญและเชี่ยวชาญเฉพาะด้าน
ดังนั้นข้อกำหนดคุณสมบัติของนักเทคนิค NDT ในมาตรฐานสากล และกฎหมายไทย เช่น ASNT ISO
สมอ. ฯลฯ
ต่างก็เป็นไปในทิศทางเดียวกันว่าต้องเป็นผู้มีใบรับรองซึ่งผ่านการสอบคัดสรรทั้งภาคทฤษฎีและภาคปฏิบัติครบถ้วน
และต้องสอบซ้ำเมื่อใบรับรองหมดอายุซึ่งใบรับรองนี้จะต้องออกโดยบุคลากรที่ได้รับการรับรองระดับสูงสุด
คือ ระดับ 3 จากสถาบันที่มาตรฐานสากลรับรอง ซึ่งบริษัทฯ
ได้มีความพร้อมในด้านบุคลากรที่เกี่ยวข้องทุกประการ

3.3 กลุ่มลูกค้าที่ใช้บริการ

กลุ่มลูกค้าอุตสาหกรรมที่ใช้บริการแบ่งออกเป็น 3 กลุ่มใหญ่ ดังนี้

1.  กลุ่มผู้ประกอบการด้านการผลิต ได้แก่ กลุ่มโรงงานต่างๆ เช่น โรงกลั่นน้ำมัน
    โรงแยกก๊าซปิโตรเคมี โรงงานบรรจุก๊าซ และโรงงานผลิตสารเคมีต่างๆ โรงไฟฟ้า ฯลฯ

2.  กลุ่มก่อสร้าง ได้แก่ กลุ่มผู้ประกอบการรับก่อสร้างโรงงานและผลิตภัณฑ์ เช่น
    ผู้ประกอบการรับก่อสร้างท่อลำเลียง น้ำมัน ก๊าซ ทั้งบนบกและทางทะเล ภาชนะรับแรงดันสูง
    เช่น ถังลูกโลก ถังบรรจุก๊าซ คลังน้ำมัน แท่นขุดเจาะน้ำมัน โรงไฟฟ้า สะพานแขวน
    เขื่อนกักเก็บน้ำ ระบบชลประทาน สนามบิน อาคารขนาดใหญ่ รถไฟฟ้า ฯลฯ

3.  กลุ่มผู้ประกอบการที่เกี่ยวข้องกับข้อกฎหมาย เช่น สถานีบริการ การขนส่ง
    การครอบครองสารเชื้อเพลิงที่ควบคุมโดยกฎหมาย เช่น สถานที่ประกอบการที่ใช้ ก๊าซ น้ำมัน
    สารเคมี โรงแรม โรงพยาบาล ภัตตาคาร ฯลฯ การให้บริการของบริษัทฯ กว่า 95%
    ยังอยู่ในกลุ่มลูกค้าภายในประเทศ

  3.4 ลักษณะการให้บริการ

  บริษัทฯ ให้บริการลูกค้าด้วย 3 ลักษณะ คือ

1.  บริการการทดสอบทางเทคนิค NDT (NDT Testing)
    โดยให้ข้อมูลรายละเอียดของชิ้นงานที่ได้รับมอบหมายจากลูกค้า
    เพื่อให้ลูกค้านำไปประเมินผลสรุปความสมบูรณ์ของชิ้นงานต่อไป

2.  ให้บริการการตรวจสอบ (Inspection) โดยบริษัทฯ เป็นทั้งผู้ทำการทดสอบ
    และสรุปผลการตรวจสอบชิ้นงานนั้นๆ เช่น
    การตรวจสอบภาชนะรับแรงดันสูงตามกฎหมายกรมธุรกิจพลังงาน เป็นต้น

3.4.3 บริการเป็นที่ปรึกษา (Consultant) บริษัทฯ
รับบริการให้การปรึกษาด้านการตรวจสอบและทดสอบทางวิศวกรรมเพื่อให้เป็นไปตามข้อกฎหมายที่บังคับใช้
ข้อกำหนดในมาตรฐานสากลตามเทคโนโลยีที่ใช้ในอุตสาหกรรมของลูกค้า

4.  เทคโนโลยีทางเทคนิคที่ใช้ในกระบวนการทดสอบ NDT แบ่งออกเป็น 2 ระดับ คือ

    1.  การใช้เทคนิค NDT ด้วยเทคโนโลยีขั้นพื้นฐาน (Conventional NDT) เช่น RT, MT,
        PT, UT ฯลฯ

3.5.2 การใช้เทคนิค NDT ด้วยเทคโนโลยีขั้นสูง (Advanced NDT) เช่น PA, AE, MFL,
RBI, ET ฯลฯ

โดยกว่า 90% ที่บริษัทฯ ยังคงให้บริการลูกค้าด้วยเทคนิคขั้นพื้นฐาน ซึ่งเป็นเทคนิคที่ใช้กันมานาน
ลูกค้ามีความคุ้นเคย มีความไว้วางใจ และเชื่อมั่นในบริการ
และด้วยค่าบริการที่ต่ำกว่าเมื่อเทียบกับการใช้เทคนิคขั้นสูงที่ให้ความสะดวกรวดเร็ว
การที่จะให้ลูกค้ายอมรับและไว้วางใจที่จะใช้เทคนิคขั้นสูง
ซึ่งยังใหม่ต่อวงการอุตสาหกรรมไทยและความเชื่อถือผู้ให้บริการที่เป็นของคนไทย บริษัทฯ
ยังคงต้องใช้เวลาต่อไปอีกระยะหนึ่งในการสร้างความเข้าใจโดยพิสูจน์ให้เห็นถึงประสิทธิภาพการให้บริการของบริษัทฯ
และความคุ้มค่าในการใช้เทคนิคขั้นสูงซึ่งมีความเหมาะสมกว่าในบางสถานการณ์ อย่างไรก็ตาม
บริษัทฯ ก็ได้มีการเตรียมพร้อมในด้านอุปกรณ์ เครื่องมือ และบุคลากรไว้เป็นที่เรียบร้อยแล้ว เช่น
PA, AE, MFL, RBI, ET ฯลฯ และได้มีโอกาสเข้าไปให้บริการแก่ลูกค้าบางรายแล้วเช่นกัน
อีกทั้งได้รับการยอมรับจากลูกค้าเป็นอย่างดีและคาดว่าจะมีการขยายการใช้บริการมากขึ้นได้

3.6 ภาพรวมการประกอบธุรกิจของบริษัทฯ

บริษัทฯ ดำเนินธุรกิจวิชาชีพการบริการการตรวจสอบและทดสอบเพื่อความปลอดภัยทางวิศวกรรม
ด้วยเทคนิคการทดสอบโดยไม่ทำลาย (Nondestructive Testing - NDT)
ซึ่งเป็นเทคนิคที่ใช้ทำการทดสอบสภาพโครงสร้างภายในชิ้นงาน
ซึ่งไม่สามารถมองเห็นได้ด้วยตาเปล่าหรืออุปกรณ์อื่นใดได้ง่าย
เพื่อจุดประสงค์ในการหาข้อบกพร่องและความไม่สมบูรณ์ของวัสดุอุปกรณ์
ส่วนประกอบหรือโครงสร้างต่างๆ ที่ใช้ในขบวนการผลิต การประกอบ
และการก่อสร้างในภาคอุตสาหกรรม โดยเฉพาะอุตสาหกรรมที่มีความเสี่ยงสูง เช่น
อุตสาหกรรมด้านพลังงาน ปิโตรเคมี เชื้อเพลิง สารเคมี โครงสร้างขนาดใหญ่ ฯลฯ
จากข้อเท็จจริงที่ว่า การเกิดอุบัติภัยจากกลุ่มอุตสาหกรรมเหล่านี้จะส่งผลกระทบต่อชีวิต ทรัพย์สิน
และสิ่งแวดล้อมที่รุนแรงมากกว่าอุตสาหกรรมอื่นๆ
ทำให้การใช้เทคโนโลยีที่เกี่ยวข้องต้องปฎิบัติตามข้อกำหนดที่ใช้เป็นมาตรฐานอย่างเคร่งครัด
เพื่อความปลอดภัย
ซึ่งการที่ต้องทำการตรวจสอบตามวาระที่กำหนดไว้อย่างสม่ำเสมอก็เป็นส่วนหนึ่งของข้อกำหนดดังกล่าว
โดยผลที่ได้จากการทดสอบ NDT
จะถูกนำไปใช้เป็นข้อมูลในการวินิจฉัยและประเมินผลการตรวจสอบสภาพ ทำให้การทดสอบ NDT
เป็นส่วนหนึ่งของความจำเป็นที่จะต้องใช้ในกระบวนการในภาคอุตสาหกรรม
ดังนั้นธุรกิจการให้บริการการตรวจสอบและทดสอบด้าน NDT
จึงมีโอกาสเติบโตตามภาวะการขยายตัวทางภาคอุตสาหกรรมได้อย่างต่อเนื่อง
แต่อย่างไรก็ตามด้วยเป็นธุรกิจบริการด้านวิชาชีพที่เป็นความชำนาญเฉพาะทางและเกี่ยวข้องกับทางเทคโนโลยีที่มีการพัฒนาการอย่างไม่หยุดยั้ง
ดังนั้นการประกอบธุรกิจของบริษัทฯ ให้มีการขยายตัวตามภาวะอุตสาหกรรมได้
จึงต้องมุ่งเน้นในการพัฒนาด้านบุคลากร อุปกรณ์
และเครื่องมือให้ทันต่อความต้องการของผู้ประกอบการในภาคอุตสาหกรรม
เพื่อสร้างความพึงพอใจและความไว้วางใจให้ได้มากที่สุด

บริษัทฯ ได้ให้บริการการตรวจสอบและทดสอบการใช้งานของอุปกรณ์ระบบท่อลำเลียงน้ำมัน ก๊าซ
ทั้งทางบกและทะเล แท่นขุดเจาะน้ำมันและสำรวจ รวมถึงท่อลำเลียงสารเคมี ภาชนะรับแรงดันสูง
เช่น ถังบรรจุก๊าซ NGV LPG หม้อต้มไอน้ำ (Boiler) โครงสร้างโลหะขนาดใหญ่
และการให้คำปรึกษาด้านการตรวจสอบและทดสอบด้วยเทคนิค NDT
ซึ่งลูกค้าส่วนใหญ่ยังเป็นกลุ่มอุตสาหกรรมการผลิตปิโตรเคมีและอุตสาหกรรมที่เกี่ยวข้องภายในประเทศ
จึงได้มีนโยบายที่จะขยายฐานธุรกิจไปยังกลุ่มอุตสาหกรรมในต่างประเทศ
ซึ่งมีโอกาสเติบโตได้อีกมากในอนาคตอันใกล้นี้

3.7 พัฒนาการสำคัญของบริษัทฯ ในช่วงที่ผ่านมา

3.7.1 บริษัทฯ ได้เพิ่มขยายงานในส่วนบริการตรวจสอบและทดสอบถังเก็บน้ำมันเชื้อเพลิง
ถังเก็บเคมีภัณฑ์ และภาชนะบรรจุสารแรงดันสูงรูปทรงกลม (ลูกโลก) มากขึ้น
ตามการขยายงานของลูกค้ากลุ่มนี้และเป็นการทดแทนงานวางท่อก๊าซที่ลดลง

2.  ขยายการรับงานในต่างประเทศ ร่วมกับบริษัทก่อสร้างที่เป็นพันธมิตรทางธุรกิจ
    ซึ่งเป็นงานบริการการตรวจสอบและทดสอบ NDT

3.  มีการขยายเพิ่มงานในโครงการซ่อมบำรุงมากขึ้น เช่น การไฟฟ้าฝ่ายผลิต โรงจักรพระนครใต้
    โรงไฟฟ้าวังน้อย โรงไฟฟ้าน้ำพอง ฯลฯ

4.  ขยายงานด้านการตรวจสอบอุปกรณ์ เครื่องจักร หอกลั่น ถังรับแรงดันสูง ระบบท่อรับแรงดัน
    ฯลฯ ในวาระการตรวจสอบประจำปีของลูกค้ากลุ่มปิโตรเคมี

  3.7.5 ขยายงานด้านให้บริการการวิเคราะห์โครงสร้างโลหะ (Replica Test)

  3.7.6 ขยายงานตรวจสอบทดสอบก่อนการใช้งานให้กับสถานีบริการ NGV

3.7.7 ได้รับการส่งเสริมการลงทุน (BOI) เมื่อวันที่ 25 กุมภาพันธ์ 2552
และได้ใช้สิทธิส่งเสริมการลงทุนในไตรมาสที่ 3 ปี พ.ศ.2552 และใช้สิทธิเต็มที่ในปี พ.ศ.2553

3.7.8 ได้รับการรับรองตามมาตรฐาน ISO 9001:2008 และเตรียมจัดระบบมาตรฐาน
ISO17020 ซึ่งคาดว่าจะแล้วเสร็จภายในปี 2554

3.7.9 เพิ่มกิจกรรมส่งเสริมด้านสุขอนามัย ความปลอดภัย และสิ่งแวดล้อม (Health Safety
and Environment - HSE) แก่พนักงานโดยส่งเสริมให้ได้รับการฝึกอบรมอย่างต่อเนื่อง
ทั้งความปลอดภัยการใช้รังสี การขึ้นที่สูง การทำงานในที่อับอากาศ เป็นต้น

3.7.10 เน้นและให้ความสำคัญในการบริหารธุรกิจที่มีส่วนร่วมรับผิดชอบต่อสังคมมากขึ้น
(Corporate Social Responsibility : CSR) โดยมีส่วนร่วมสนับสนุนส่งเสริมกีฬาท้องถิ่น
ให้ทุนการศึกษาแก่เยาวชน และในระดับอุดมศึกษา ร่วมกิจกรรมทางศาสนา
ร่วมโครงการพัฒนาปลูกป่า ร่วมจัดกิจกรรมวันเด็กในชุมชน ฯลฯ

3.7.11 เพิ่มในส่วนการพัฒนาบุคลากรในด้านเทคโนโลยี
เป็นการเพิ่มขีดความสามารถในการให้บริการในเทคนิคขั้นสูง
และได้มีโอกาสเข้าไปมีส่วนแบ่งการตลาดจากผู้ประกอบการข้ามชาติได้มากขึ้น

3.7.12 ให้การสนับสนุนในการยกร่างมาตรฐานวิชาชีพวิทยาศาสตร์และเทคโนโลยี
สาขานิวเคลียร์ให้กับ สภาวิทยาศาสตร์และเทคโนโลยี

3.7.13 ขยายสำนักงานสาขาระยอง โดยลงทุนก่อสร้างอาคารบนที่ดินที่บริษัทฯ ซึ่งได้ซื้อไว้เมื่อปี
2550 โดยมีพื้นที่ใช้สอยประมาณ 3,500 ตารางเมตร ซึ่งแล้วเสร็จและเปิดดำเนินการในวันที่ 11
มกราคม 2554

  3.7.14 ขยายงานไปยังต่างประเทศมากขึ้นโดยไม่ต้องผ่านบริษัทฯ ก่อสร้าง เช่น สิงคโปร์

  3.7.15 ขยายงานด้าน Advanced Tech มากขึ้น เช่น AE, IRIS , ET, Video Bore
  Scope

3.7.16 ดำเนินแผนการลงทุนในต่างประเทศ
ที่มีศักยภาพในการขยายตัวทางภาคอุตสาหกรรมเพื่อขยายฐานธุรกิจ
ซึ่งคาดว่าจะได้ข้อสรุปประมาณต้นปี พ.ศ.2554 โดยเริ่มต้นที่ ประเทศลาว เวียดนาม พม่า
อินโดนีเซียและประเทศซูดาน

โครงสร้างรายได้ของบริษัทฯ

  ------------------------- --------- -------- --------- -------- --------- --------
  โครงสร้างรายได้การให้บริการ   รายได้ ปี            รายได้ ปี            รายได้ ปี   
                            2553               2552               2551      

                            ล้านบาท    %        ล้านบาท    %        ล้านบาท    %

  1. รายได้จากการให้บริการ-NDT 235.137   96.361   277.358   93.99    235.722   94.54

  2. รายได้จากการให้บริการ     8.016     3.285    16.486    5.59     11.539    4.63
  –Inspection                                                               

  รวมรายได้จากการให้บริการ     243.153   99.646   293.844   99.58    247.261   99.17

  รายได้เบ็ดเตล็ดอื่น            0.864     0.354    1.245     0.42     2.066     0.83

  รวมรายได้                  244.017   100.00   295.089   100.00   249.327   100.00
  ------------------------- --------- -------- --------- -------- --------- --------

หมายเหตุ :

- รายได้เบ็ดเตล็ดอื่น ๆ คือ รายได้ทั่วไปที่ไม่เกี่ยวข้องกับธุรกิจโดยตรง อาทิเช่น
กำไรจากการจำหน่ายทรัพย์สิน กำไรจากอัตราแลกเปลี่ยน

ดอกเบี้ยรับ เป็นต้น